Verhale Van Jesus | Afrikaans ODB
Lees: 1 Johannes 1:1–4; Johannes 21:24–25 | Die Bybel In Een Jaar: Jesaja 37–38; Kolossense 3
Daar is nog baie ander dinge wat Jesus gedoen het. Johannes 21:25
Nuwe boeke vul steeds meer boekrakke. Dalk sou die apostel Johannes verstom wees oor die beskikbaarheid van boeke vandag aangesien sy 5 Nuwe-Testamentiese boeke: Die Evangelie van Johannes; 1, 2 en 3 Johannes, en Openbaring, met die hand op perkamentrolle geskryf is.
Johannes het daardie boeke geskryf omdat hy gevoel het die Heilige Gees dring hom om vir Christene 'n ooggetuieverslag oor Jesus se lewe en bediening daar te stel (1 Joh. 1:1–4). Dié skrywes bevat egter 'n breukdeel van alles wat Jesus tydens Sy bediening gedoen en onderrig het. Johannes sê dat as dit "een vir een beskrywe moet word … sou die hele wêreld nie genoeg plek vir die boeke hê nie" (Joh. 21:25).
Johannes se woorde geld vandag nog. Ten spyte van al die boeke wat oor Jesus geskryf is, kan al die biblioteke in die wêreld steeds nie elke verhaal van Sy liefde en genade bevat nie. Ons kan dit ook vier dat ons ons eie verhale het om te deel en bly wees omdat ons vir altyd daarvan sal kan vertel! (Ps. 89:2.)
Om die liefde van God teen die hemelboog te skryf, sal die oseaan opdroog. Ook kan die rol nie die volheid bevat nie al strek dit van uitspansel tot uitspansel. F. M. Lehman